66. ΒΑΣΙΛΙΚΟΝ ΔΙΑΤΑΓΜΑ της 21 Ιουν./3 Ιουλ. 1958 Περί καθιερώσεως ειδικής ταινίας δια τα αφορολόγητα σιγαρέττα. ΄Εχοντες υπ’ όψιν: α) το άρθρ. 35, παρ. 1 του εν ισχύϊ Συντάγματος, β) την παρ. 5 του άρθρ. 4 του Α.Ν. 1973/1939 και τας λοιπάς σχετικάς διατάξεις, γ) την ανάγκην όπως, τα σιγαρέττα της εγχωρίου βιομηχανίας, τα παρεχόμενα ατελώς, κατά τας κειμένας διατάξεις, εις ωρισμένας κατηγορίας προσώπων προς χρήσιν αυτών εις το εσωτερικόν της Χώρας, διακρίνωνται ευχερώς από τα φορολογημένα τοιαύτα, προτάσει του επί των Οικονομικών Υπουργού και μετά γνώμην του Συμβουλίου της Επικρατείας υπ’ αριθ. 284/1958, απεφασίσαμεν και διατάσσομεν: Σελ. 320,26(α) 228-118 Άρθρον μόνον.-1.Επί των κυτίων των εγχωρίων σιγαρέττων και λοιπών καπνοβιομηχανικών προϊόντων των παρεχομένων ατελώς εις ωρισμένας κατηγορίας προσώπων προς ατομικήν των χρήσιν εντός της Επικρατείας, θα επικολλάται εφεξής ειδική ταινία. 2.Η ταινία αύτη θα έχη διαστάσεις 120Χ17 χιλιοστομέτρων και θα είναι εκτετυπωμένη δια τριχρωμίας (ΟΦΣΕΤ) επί χάρτου ειδικώς προς τούτο υδατογραφημένου ή και μη υδατογραφημένου. Θα φέρη δάπεδον (συγκείμενον εκ δύο χρωμάτων) χρωματικής εντυπώσεως ερυθρού, κυρίαν δε παράστασιν χρώματος μέλανος. Ως τοιαύτη θα αναγράφεται κατά μήκος της ταινίας και εις ευθείαν γραμμήν, δια κεφαλαίων γραμμάτων εντός ορθογωνίου πλαισίου εκ δύο ανισοπαχών παραλλήλων γραμμών μέλανος χρώματος, η ένδειξις «ΑΦΟΡΟΛΟΓΗΤΑ ΣΙΓ ΑΡΕΤΤΑ-ΑΠΑΓΟΡΕΥΕΤΑΙ Η ΠΩΛΗΣΙΣ». 3.Η ταινία αύτη θα διατιμάται εκάστοτε και θα τίθεται εν κυκλοφορία δι’ αποφάσεων του Υπουργού των Οικονομικών. Δι’ ομοίων αποφάσεων δύναται να εκτυπούται και εις τας διαστάσεις των λοιπών εν κυκλοφορία τύπων ενσήμων ταινιών φορολογίας καπνού. Εν περιπτώσει κυκλοφορίας της ειδικής ταύτης ταινίας και εις μικροτέρας διαστάσεις, η κατά την προηγουμένην παράγραφον κυρία παράστασις, δύναται να εκτυπούται εις δύο στίχους. 4.Η επικόλλησις της κατά το παρόν άρθρον ειδικής ταινίας ενεργείται κατά τας ισχύουσας διαταξεις «περί τρόπου επικολλήσεως ταινιών φορολογίας καπνού» η δε ακύρωσις ταύτης θα διενεργήται δια της υπηρεσιακής σφραγίδος της αρμοδίας Εφορίας Καπνού. 5.Κατ’ εξαίρεσιν, η δια του παρόντος καθιερουμένη ταινία, δεν θα επικολλάται επί των κυτίων των καπνοβιομηχανικών προϊόντων των προοριζομένων δια την Ελληνικήν Βασιλικήν Οικογένειαν. Εις τον αυτόν επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 28.Ε.α.66 Κώδικας Φορολογίας Καπνού 